CELEX: 22013D0144
Language: lt
Date: 1373846400000
Title: 2013 m. liepos 15 d. EEE jungtinio komiteto sprendimas Nr. 144/2013, kuriuo iš dalies keičiamas EEE susitarimo XIII priedas (Transportas)

19.12.2013   
            
            
               LT
            
            
               Europos Sąjungos oficialusis leidinys
            
            
               L 345/13
            
         EEE JUNGTINIO KOMITETO SPRENDIMAS
   Nr. 144/2013
   2013 m. liepos 15 d.
   kuriuo iš dalies keičiamas EEE susitarimo XIII priedas (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2012 m. gegužės 4 d. Komisijos reglamentas (ES) Nr. 383/2012, kuriuo nustatomi lustinių vairuotojo pažymėjimų techniniai reikalavimai (1);
            
         
               (2)
            
            
               todėl EEE susitarimo XIII priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo XIII priede po 24f punkto (Europos Parlamento ir Tarybos direktyva 2006/126/EB) įterpiamas šis punktas:
   
               „24fa.
            
            
               
                  32012 R 0383: 2012 m. gegužės 4 d. Komisijos reglamentas (ES) Nr. 383/2012, kuriuo nustatomi lustinių vairuotojo pažymėjimų techniniai reikalavimai (OL L 120, 2012 5 5, p. 1).
               Reglamento nuostatos šio susitarimo tikslais pritaikomos taip:
               III priedo III.4.2 punkto a papunktis papildomas šiais skiriamaisiais numeriais:
               
                           „—
                        
                        
                           14 Islandija
                        
                     
                           —
                        
                        
                           15 Lichtenšteinas
                        
                     
                           —
                        
                        
                           16 Norvegija“ “
                        
                     
         2 straipsnis
   
      Europos Sąjungos oficialiojo leidinio EEE priede skelbtinas Reglamento (ES) Nr. 383/2012 tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2013 m. liepos 16 d., jei pateikti visi pranešimai pagal EEE susitarimo 103 straipsnio 1 dalį (2).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2013 m. liepos 15 d.
      
         
            EEE jungtinio komiteto vardu
         
         
            Pirmininkas
         
         Thórir IBSEN
      
   
   
      (1)  OL L 120, 2012 5 5, p. 1.
   
      (2)  Konstitucinių reikalavimų nenurodyta.